《矶边树》
明代·李之世

此树移根几许年，即看沙溜漱涓涓。生成拱把知何用，纵作条枚不值钱。

渔父伐竿寻短橛，儿童掠马望高颠。无人消得閒风景，借与山房荫画船。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。